เรื่องร้องเรียน (ถนน) วันที่ 2022-08-26 17:24:51 — แขวงเสาชิงช้า เขตพระนคร กรุงเทพมหานคร
ฝาก กทม.ลองทำให้เมืองน่าอยู่จริงๆ ตามที่หารือกับท่าน พลตำรวจโทสุรเชษฐ์ หักพาล เมื่อ 26 ก.ค. 65 ให้ได้จริงจังหน่อยนะครับ เท่าที่ผมลองแจ้งตำรวจเอง ถ้าเป็นปัญหาเรื่องจราจร รถไม่ติดแผ่นป้ายทะเบียน รถจอดในที่ห้ามจอด รถวิ่งหรือจอดบนทางเท้า ตำรวจทำไว ทำเร็วพอควร แต่ กรณี พบแผงค้าสลากกินแบ่งรัฐบาลเกินราคาใบละ 80 บาทที่ไม่เกรงกลัวกฎหมาย กล้าติดราคาเกินใบละ 80 บาทบนแผงเลย ผมจะเจอว่าตำรวจเขาไปช้า รับเรื่องช้า ดำเนินการช้า กว่ากรณีจราจร บางแผงขายอยู่แทบจะข้างป้อมตำรวจ รถตำรวจจอดให้เห็นอยู่ แต่รับเรื่องช้า รายงานว่าไม่พบบ้างก็มี บางทีก็โป๊ะถ่ายรูปมา ติดราคาเกินกว่าใบละ 80 บาทแล้วบอกว่าไม่พบก็มี บางทีพอรู้สึกว่าแจ้งตำรวจไม่ได้เรื่อง แต่เห็นว่าตั้งแผงขายบนถนนซอย เจ้าหน้าที่เทศกิจน่าจะจับได้ แต่เจอชี้แจงว่าเป็นที่ธรณีสงค์อีก ทั้งที่ถนนซอยนั้นก็เปิดเป็นทางสาธารณะ วางแผงค้าริมถนน รถสัญจรไปมาไม่ได้เต็มช่องทางบนถนนซอยนั้น ก็เท่ากับว่าแทบจะพึ่งพาตำรวจ หรือเจ้าหน้าที่เทศกิจ ในการทำให้ผู้ค้าสลากกินแบ่งรัฐบาลเกินราคาใบละ 80 บาท ขายไม่ได้สะดวก ถูกดำเนินการทางกฎหมายเท่าที่มีได้ยากลำบากมากในทางปฏิบัติ ส่วนบ่อน อย่างที่ดินแดงที่มีออกข่าวถึงขั้นปล้นกันในบ่อน แต่เว้นระยะเวลาให้เนิ่นช้าไป ไม่ไปตรวจทันที คงจะเหลือหลักฐานหรอก ก็ฝากไปถึงท่านผู้ว่าราชการกรุงเทพมหานคร ว่า ลงไปกำกับจริงจัง คงได้เห็นความเปลี่ยนแปลงในทางที่ดีกับกรุงเทพมหานครครับ